HU
2022.8.8.
Az Európai Unió Hivatalos Lapja
C 303/21
A Törvényszék (kibővített negyedik tanács) T-338/17. sz.
Air France kontra Európai Bizottság ügyben 2022.
március 30-án hozott ítélete ellen az Air France SA által 2022. június 8-án benyújtott fellebbezés (C-369/22.
P. sz. ügy) (2022/C 303/27) Az eljárás nyelve: francia Felek Fellebbező: Air France SA (képviselők: A. Wachsmann és M.
Blayney avocats) A másik fél az eljárásban: Európai Bizottság A fellebbező kérelmei A fellebbező azt kéri, hogy a Bíróság: — elsődlegesen: — teljes egészében helyezze hatályon kívül a megtámadott ítéletet; — következésképpen semmisítse meg az EUMSZ 101.
cikk és az EGT-Megállapodás 53. cikke szerinti eljárásban (AT.39258 – „légi teherszállítás” ügy) 2017.
március 17-én hozott C(2017) 1742 final európai bizottsági határozatot az Air France SA-ra vonatkozó részében, valamint a rendelkező részének alapjául szolgáló indokolást, amennyiben e határozat bírságot szab ki az Air France SA-val szemben; és — másodlagosan az EUMSZ 261.
cikk alapján csökkentse megfelelő összegre az EUMSZ 101.
cikk és az EGT-Megállapodás 53. cikke szerinti eljárásban (AT.39258 –„légi teherszállítás” ügy) 2017.
március 17-én hozott C(2017) 1742 final európai bizottsági határozat 3. cikkének b) pontjában az Air France-KLM-mel és az Air France SA-val szemben együttesen és egyetemlegesen kiszabott 182 920 000 euró bírságot; — mindenesetre kötelezze az Európai Bizottságot az összes költség viselésére, beleértve az Air France SA részéről a Törvényszék előtt felmerült költségeket is.
Jogalapok és fontosabb érvek A fellebbezés egy elsődlegesen felhozott megsemmisítési jogalapon, és két, másodlagosan felhozott megváltoztatási jogalapon alapul.
Elsődlegesen az Air France SA az első jogalap keretében azt állítja, hogy a Törvényszék nem értékelte helyesen a Bizottság arra vonatkozó hatáskörét, hogy az EUMSZ 101.
cikket alkalmazza a bejövő (inbound) szolgáltatásokra, azaz a valamely harmadik országból az EGT-be irányulóan nyújtott szolgáltatásokra.
Az Air France SA előadja, hogy a minősített hatások elemzése téves jogalkalmazáson alapul, és hogy a Törvényszék megsértette indokolási kötelezettségét.
Másodlagosan az Air France SA a második jogalap keretében azt állítja, hogy a Törvényszék a szabályozási rendszerek figyelembevételét illetően megsértette az indokolási kötelezettségét és az egyenlő bánásmód elvét.
Harmadik és egyben utolsó jogalapja keretében az Air France SA azt állítja, hogy a Törvényszék tévesen alkalmazta a jogot, amikor megfordította a bizonyítási terhet, megállapítva, hogy az Air France SA 1999. december 7. és 2006. február 14. között megszakítás nélkül vett részt a jogsértésben.
A Törvényszék (kibővített negyedik tanács) T-337/17. sz.
Air France-KLM kontra Európai Bizottság ügyben 2022.
március 30-án hozott ítélete ellen az Air France-KLM által 2022. június 8-án benyújtott fellebbezés (C-370/22 P. sz. ügy) (2022/C 303/28) Az eljárás nyelve: francia Felek Fellebbező: Air France-KLM (képviselők: A. Wachsmann és M.
Blayney avocats) A másik fél az eljárásban: Európai Bizottság